**Målark – oppgåve andre verdskrigen**

**9.klasse våren 2017**

* Du skal fordjupa deg i eit sjølvvald emne.
* Du skal arbeida åleine med oppgåva.
* Du skal finna teoristoff frå andre kjelder i tillegg til læreboka di. Det må vera minst ei bokkjelde.
* Alle skal levera til respons minst 1. gonger (sjå eige tidsskjema).
* Du skal levera inn eit skriftleg produkt som fortel kva du har arbeidd med og funne ut. Ein svært viktig del av dette er refleksjonar. Du må ha med kjeldeliste.
* Du må halda dei tidsfristane læraren har bestemt, sjå tidsplan.
* Du skal presentera resultatet ditt for eit publikum.
* Innhaldet i oppgåva og framføringa blir vurdert i faget samfunnsfag.

**Tidsplan:**

* Onsdag veke 19 (10.mai) : Levera inn 1.utkast
* Fredag veke 20 (19.mai): Endeleg levering av oppgåva
* Torsdag og fredag v. 20: Framføringar

[](https://www.google.no/imgres?imgurl=http://www.nyhetsspeilet.no/wp-content/uploads/2015/11/ww2stalingrad.jpg&imgrefurl=http://www.nyhetsspeilet.no/2015/11/hvordan-stoppe-kjeften-pa-absolutt-alle-krigshissere/&docid=PeaAKdQM-o-STM&tbnid=HNbdd-cRcDRXhM:&vet=10ahUKEwjCvPWY1b3TAhWGjCwKHZ3LBEg4ZBAzCEEoPjA-..i&w=1200&h=833&bih=641&biw=1301&q=bilder%202.verdskrig&ved=0ahUKEwjCvPWY1b3TAhWGjCwKHZ3LBEg4ZBAzCEEoPjA-&iact=mrc&uact=8) [](https://www.google.no/imgres?imgurl=https://media.snl.no/system/images/11932/standard_verdenskrig5.jpg&imgrefurl=https://snl.no/f%C3%B8rste_verdenskrig&docid=Y7W1xGMuziR6eM&tbnid=0lenarFQhntDFM:&vet=10ahUKEwjCvPWY1b3TAhWGjCwKHZ3LBEg4ZBAzCEYoQzBD..i&w=698&h=496&bih=641&biw=1301&q=bilder%202.verdskrig&ved=0ahUKEwjCvPWY1b3TAhWGjCwKHZ3LBEg4ZBAzCEYoQzBD&iact=mrc&uact=8)

|  |  |  |  |
| --- | --- | --- | --- |
|  | **Måloppnåing** | | |
| Låg | Middels | Høg |
| **Respons** | Du leverer ikkje oppgåva inn til respons og spør svært lite om råd. Du gjer ingenting for å forbetra oppgåva. | Du leverer arbeidet ditt inn til respons og spør lærar undervegs. Du følgjer ikkje heilt opp råda du får. | Du leverer arbeidet ditt inn til respons og spør lærar aktivt undervegs. Du følgjer råda for å gjera oppgåva betre. |
| **Kjelder** | Du skriv rett av kjeldene. Kjeldene er ikkje oppført i ei kjeldeliste. | Du bruker i stor grad eigne ord og formuleringar, men kjeldene viser tydeleg att nokre stader. Kjeldene er stort sett rett oppførte. | Du bruker kjeldene på ein gjennomtenkt måte og får dei til å gli godt inn i oppgåva di. Kjeldene er rett oppførte. |
| **Skriftleg produkt** | Oppgåva di er kort og inneheld ein del fakta om temaet du har vald, men det er ustrukturert og mangelfullt. | Oppgåva di inneheld framside, innleiing, hovuddel der du skriv litt kva du har funne ut, litt refleksjonar, konklusjon og kjeldeliste. Du har med nokre illustrasjonar. | Oppgåva di er fyldig og inneheld framside, innleiing, hovuddel der du skriv kva du har funne ut, gode refleksjonar, konklusjon og kjeldeliste. Du har med passande illustrasjonar. |
| **Presentasjon** | Du les opp manuset ditt, snakkar lågt og/eller utydeleg og manglar refleksjonar og eigne meiningar. Tilfeldig eller manglande bruk av hjelpemiddel. | Du er stort sett uavhengig av manus, snakkar ganske høgt og tydeleg, har med litt refleksjonar og eigne meiningar og klarer stort sett å få tilhøyrarane med. | Du fortel fritt og engasjert, snakkar høgt og tydeleg og har god kontakt med publikum. Du viser det du har lært gjennom gode refleksjonar og eigne meiningar, og du engasjerer tilhøyrarane. |